Győr Művészetéért díj
Molnár György, rövid közlemény, Bécsi Napló, 2017
2017. január 17-én ünnepelte Győr a magyar kultúra napját, amelynek alkalmából átadták a város és a Győr Művészetéért díjakat a Győri Filharmonikus Zenekarnak, valamint a Győri Antológia Irodalmi és Művészeti Alkotó Közösségnek a város kulturális életében végzett több évtizedes kimagasló művészeti tevékenységük elismeréséül. A Győri Antológia egy fiatal költőnő és önkormányzati képviselő, Sárai Anikó ötletéből született szépirodalmi gyűjteményes könyv. Az első szám 2000-ben jelent meg tíz győri költő száz versének kiadásával. 2005-től, Sárai Anikó halála után Csáky Anna tanár és költő, a könyv egyik alkotója és lektora vette át a további kötetek szerkesztését.